Альберта Джылардзіна

Альберта Джылардзіна (; нар. ) — італьянскі футбаліст (нападнік) і трэнер. Чэмпіён свету 2006 у складзе нацыянальнай зборнай Італіі. У цяперашні час працуе галоўным трэнерам клуба «Джэноа».

 Клубная кар’ера 
Джылардзіна пачаў сваю кар’еру ў «П’ячэнцы» ў сезоне 1999/2000. За гэты сезон ён правёў 17 матчаў у лізе і забіў 3 галы. Наступны сезон гулец правёў у «Вероне», якая купіла яго за 5 мільёнаў еўра, забіўшы толькі 5 мячоў за два сезоны ў клубе, адгуляўшы 39 матчаў у лізе.

Ягоная кар’ера на міжнароднай арэне пачалася ў 2002 годзе, пасля таго, як яго прадалі ў «Парму» за 12 мільёнаў еўра, задаволіўшы запыт былога трэнера «Вероны» Чэзарэ Прандэлі. У новым клубе Альберта пачаў спраўна забіваць галы. 17 ліпеня 2005 года Джылардзіна быў прададзены ў «Мілан» за 24 мільёны еўра. Ён забіў 17 мячоў за «Мілан» у чэмпіянаце, але не здолеў праявіць сябе ў Лізе чэмпіёнаў, не забіўшы ніводнага мячу ў 12 сустрэчах.

25 мая 2008 года спартыўны дырэктар «Фіярэнціны» Панталеа Корвін пацвердзіў, што дамоўленасць з «Міланам» па набыцці Джылардзіна дасягнута, і 28 мая Альберта перайшоў у склад фларэнційскага клуба за 15 мільёнаў еўра, падпісаўшы пяцігадовы кантракт. Галоўны трэнер «Фіярэнціны» Чэзарэ Прандэлі раней працаваў з Джылардзіна ў «Парме».

30 снежня 2011 года Джылардзіна паспяхова прайшоў медабследаванне ў «Джэноа» і 4 студзеня 2012 года падпісаў кантракт з генуэзцамі тэрмінам на 4,5 гады. 31 жніўня 2012 года гулец перайшоў у «Балонню» на правах гадавой арэнды.

5 ліпеня 2014 года было абвешчана пра пераход гульца ў кітайскі клуб «Гуанчжоу Эвергранд» за 5 млн еўраGilardino vicino al Guangzhou: il Genoa accetta l’offerta. Gazzetta.it.. Да гэтага ў кітайскі клуб быў запрошаны партнёр Альберта па зборнай Італіі Алесандра Д’яманці. 25 студзеня 2015 года Альберта накіраваўся ў «Фіярэнціну» на правах арэнды.

28 жніўня 2015 года было абвешчана аб пераходзе Джылардзіна ў «Палерма»Альберто Джилардино стал игроком «Палермо». football.by.. 7 ліпеня 2016 года падпісаў двухгадовы кантракт з «Эмпалі»Джилардино подписал контракт с «Эмполи» до 2018 года. by.tribuna.com., аднак ужо ў студзені 2017 года пакіуў яго, каб далучыцца да «Пескары»Джилардино перешел в «Пескару». by.tribuna.com.. Па выніках сезона 2016/17 «Пескара» страціла месца ў Серыі A, і Джылардзіна пакінуў клуб.

У кастрычніку 2017 года стаў іграком клуба «Спецыя» з Серыі B. Па заканчэнні сезона 2017/18 пакінуў каманду.

 Міжнародная кар’ера 
Джылардзіна гуляў за зборную Італіі ў 2004 годзе на Алімпійскіх гульнях у Афінах, атрымаўшы бронзавы медаль. Ён таксама перамог разам са зборнай на моладзевым чэмпіянаце Еўропы па футболе ў 2004 годзе. На цяперашні момант Джылардзіна з’яўляецца найлепшым бамбардзірам у гісторыі моладзевай зборнай Італіі (да 21 года).

Альберта ўваходзіў у склад зборнай Італіі на чэмпіянаце свету 2006. Ён адгуляў першыя два матчы, забіўшы зборнай ЗША, і выйшаў на замену ў паўфінальным матчы супраць зборнай Германіі, у дадатковы час паразіўшы каркас брамы і аддаўшы галявы пас на Алесандра Дэль П’ера, які ўсталяваў канчатковы лік 2:0. 17 кастрычніка 2007 года Джылардзіна прыняў капітанскую павязку ў Даніэле Дэ Росі, калі яго замянілі ў таварыскім матчы супраць зборнай Паўднёва-Афрыканскай Рэспублікі, які скончыўся перамогай на карысць Італіі з лікам 2:0.

 Трэнерская кар’ера 
У верасні 2018 года абвясціў аб завяршэнні кар’ерыДжилардино завершил карьеру игрока. by.tribuna.com. і неўзабаве атрымаў трэнерскую ліцэнзіюПирло, Джилардино, Тиаго Мотта и Батистута получили тренерские лицензии. by.tribuna.com.. У лютым 2019 года ўзначаліў аматарскі клуб «Рэдзата» з Серыі DДжилардино возглавил любительский клуб «Редзато», который борется за выход в серию C. by.tribuna.com..

У сезоне 2019/20 быў галоўным трэнерам клуба «Про Верчэлі», а ў верасні 2020 года ўзначаліў «Сіену», якая толькі перарэгістравалася пад новай юрыдычнай асобай і стала выступаць у Серыі D. У студзені 2021 года па пагадненні бакоў пакінуў клуб, анжак ужо ў лютым вярнуўся на пасаду. Па выніках сезона 2020/21 «Сіена» выйшла ў Серыю C, аднак пасля дрэннага пачатку сезона 2021/22 у кастрычніку 2021 года Джылардзіна быў звольнены.

У ліпені 2022 года ўзначаліў моладзевую каманду «Джэноа», а ў снежні 2022 года стаў галоўным трэнерам асноўнай каманды. Па выніках сезона 2022/23 вярнуў «Джэноа» ў Серыю A.

 Дасягненні 

 Клубныя 
«Мілан»:
 Пераможца Лігі чэмпіёнаў: 2007
 Уладальнік Суперкубка УЕФА: 2007
 Пераможца клубнага чэмпіянату свету: 2007

«Гуанчжоу Эвергранд»:
 Чэмпіён Кітая: 2014

 Міжнародныя 
Італія:
 Чэмпіён свету: 2006

 Крыніцы 

 Спасылкі 

Катэгорыя:Футбалісты Італіі
Катэгорыя:Ігракі зборнай Італіі па футболе
Катэгорыя:Ігракі ФК П’ячэнца
Катэгорыя:Ігракі ФК Элас Верона
Катэгорыя:Ігракі ФК Парма
Катэгорыя:Ігракі ФК Мілан
Катэгорыя:Ігракі ФК Фіярэнціна
Катэгорыя:Ігракі ФК Джэноа
Катэгорыя:Ігракі ФК Балоння
Катэгорыя:Ігракі ФК Гуанчжоу Эвергранд
Катэгорыя:Ігракі ФК Палерма
Катэгорыя:Ігракі ФК Эмпалі
Катэгорыя:Ігракі ФК Пескара
Катэгорыя:Ігракі ФК Спецыя
Катэгорыя:Чэмпіёны свету па футболе
Катэгорыя:Чэмпіянат свету па футболе 2006
Катэгорыя:Футбольныя трэнеры Італіі
Катэгорыя:Трэнеры ФК Про Верчэлі
Катэгорыя:Трэнеры ФК Сіена
Катэгорыя:Трэнеры ФК Джэноа